
2026/0125 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Portugaliei
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj] 

având în vedere propunerea Comisiei Europene,
întrucât:
(1)	În urma transmiterii de către Portugalia a planului său național de redresare și reziliență la 22 aprilie 2021, Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare (denumită în continuare „Decizia de punere în aplicare a Consiliului din 13 iulie 2021”)[footnoteRef:3]. Decizia de punere în aplicare a Consiliului din 13 iulie 2021 a fost modificată prin Deciziile de punere în aplicare ale Consiliului din 17 octombrie 2023[footnoteRef:4], 8 octombrie 2024[footnoteRef:5], 13 mai 2025[footnoteRef:6], 29 septembrie 2025[footnoteRef:7] și 12 decembrie 2025[footnoteRef:8]. [3: 	ST 10149/21 INIT; ST 10149/21 ADD 1 REV 1.]  [4: 	ST 13351/23 INIT; ST 13351/23 ADD 1 REV 1.]  [5: 	ST 13497/24 INIT; ST 13497/24 ADD 1.]  [6: 	ST 8055/25 INIT; ST 8055/25 ADD 1.]  [7: 	ST 12491/25 INIT; ST 12491/25 ADD 1.]  [8: 	ST 15796/25 INIT, ST 15796/25 ADD 1.] 

[bookmark: _Hlk130805569](2)	La 31 martie 2026, Portugalia a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că, în parte, planul de redresare și reziliență nu mai poate fi realizat din cauza unor circumstanțe obiective. Pe această bază, Portugalia a prezentat un plan de redresare și reziliență modificat.
Modificări în temeiul articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Portugalia ca urmare a unor circumstanțe obiective se referă la 92 de măsuri. 
(4)	Portugalia a explicat că două măsuri nu mai pot fi realizate din cauza unor dificultăți tehnice neprevăzute. Este vorba despre măsurile C21-09 (Ghișeu unic pentru autorizarea și monitorizarea proiectelor privind energia din surse regenerabile) și C21­i14 (Tranzit rapid cu autobuzul în Braga). Pe această bază, Portugalia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(5)	Portugalia a explicat că 24 de măsuri nu mai pot fi, în parte, realizate din cauza unor dezastre naturale, a unor dificultăți tehnice neprevăzute sau a lipsei cererii. Este vorba despre măsurile C01-i01 (Servicii de asistență medicală primară cu mai multe răspunsuri), C01-i02 (Rețeaua națională de îngrijire continuă integrată și Rețeaua națională de îngrijire paliativă), C01-i03 (Sprijinirea reformei în materie de sănătate mintală), C01-i05-RAM (Sprijinirea serviciului regional de sănătate din Madeira), C02-i02 (Subvenție națională pentru cazare de urgență și temporară), C03-i02 (Accesibilitate 360°), C05-i04-RAA (Recapitalizarea sistemului de afaceri al Insulelor Azore), C05-i07-RAM (Instrumente de capitalizare pentru societățile din Madeira), C05-i15-RAA (Fond de capital pentru recapitalizarea sistemului de afaceri din Azore), C06-i01 (Modernizarea instituțiilor de educație și formare profesională), C06-i06 (Capacități în domeniul științei), C06-i09 (Școli noi sau renovate), C07-i00 (Extinderea rețelei de încărcare a vehiculelor electrice), C07-i02 (Verigile lipsă și creșterea capacității rețelei), C07-i06 (Zone de primire pentru întreprinderi), C09-i03-RAM (Planul privind utilizarea eficientă a apei și consolidarea sistemelor de alimentare și de irigare din Madeira), C10-i02 (Tranziția verde și digitală și siguranța pescuitului), C10-i07 (Transport maritim verde), C13-i02 (Eficiența energetică a clădirilor administrației centrale și cele publice), C16-i02 (Tranziția digitală a întreprinderilor), C16-i03 (Catalizator pentru tranziția digitală a întreprinderilor), C17­i02 (Modernizarea sistemelor de informații ale Administrației Fiscale și Vamale pentru Impozitarea proprietăților rurale), C19-i01 (Reproiectarea serviciilor publice și consulare) și C21-i13-RAM (Decarbonizarea transporturilor). Pe această bază, Portugalia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(6)	Portugalia a explicat că 20 de măsuri au fost modificate pentru a pune în aplicare alternative mai bune în scopul atingerii nivelului de ambiție inițial al acestora. Este vorba despre măsurile C01-i04 (Modernizarea și renovarea zonelor spitalicești și a echipamentelor pentru spitale), C02-i03-RAM (Locuințe sociale în Regiunea Autonomă Madeira), C02-i05 (Fond de locuințe publice la prețuri accesibile), C05­i05-RAA (Redresarea economică a agriculturii din Insulele Azore), C05-i08 (Mai multă știință digitală), C06-i03 (Stimulente pentru adulți), C06-r14 (Reforma educației și formării profesionale), C08-i03 (Gestionarea întreruperilor în rețeaua de distribuție a combustibilului – rețeaua primară), C09-i01 (Planul regional pentru Algarve privind utilizarea eficientă a apei), C09-i05 (Parcul fotovoltaic Alqueva), C12-i02 (Reciclarea și recuperarea deșeurilor), C14-i03-RAA (Tranziția energetică în Insulele Azore), C18-r33 (Justiția economică și mediul de afaceri), C18-i01 (Justiția economică și mediul de afaceri), C19-i05-RAM (Tranziția digitală a administrației publice din Madeira), C19-i06-RAA (Tranziția digitală a administrației publice din Azore), C2­i02-RAA [Educație digitală (Azore)], C21-i04-RAM (Eficiența energetică a clădirilor administrației publice sau regionale din Madeira), C21-i03 (Măsură extinsă: eficiența energetică a clădirilor utilizate de sectorul serviciilor), C21-i17 (Program de sprijinire a hidrogenului din surse regenerabile și a gazelor din surse regenerabile). Pe această bază, Portugalia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință. 
(7)	Portugalia a explicat că au fost modificate 35 de măsuri pentru a se pune în aplicare alternative mai bune în măsură să permită reducerea sarcinii administrative și simplificarea Deciziei de punere în aplicare a Consiliului, dar și îndeplinirea obiectivelor măsurilor respective. Este vorba despre măsurile C01-i10 (Programul de modernizare a tehnologiei NHS), C01-i11-RAA (Modernizarea și recalificarea Serviciului Regional de Sănătate), C02-i07-RAA (Infrastructura parcelelor de teren pentru locuințe rezidențiale), C03-i01 (Noua generație de echipamente și răspunsuri sociale), C03-i03-RAM (Răspunsuri sociale în Regiunea Autonomă Madeira), C03­i04-RAA [Punerea în aplicare a Strategiei regionale de combatere a sărăciei și a excluziunii sociale – Rețele de sprijin social (ARA)], C03-i06 (Intervenții sociale în comunitățile defavorizate din zonele metropolitane Lisabona și Porto), C03-r38 (Simplificarea sistemului de securitate socială), C04-i01 (Rețele culturale și tranziția digitală), C04-i02 (Patrimoniul cultural), C05-i03 [Agenda de cercetare și inovare pentru agricultură durabilă, alimentație și agroindustrie (Agenda de inovare pentru agricultură 2030)], C05-i11 [Măsură extinsă: Mobilizarea agendelor/Alianțelor pentru inovarea în afaceri (împrumuturi)], C05-i13 (Unități de cercetare științifică), C06-i05-RAA [Calificarea adulților și învățarea pe tot parcursul vieții (ARA)], C07-i05-RAA (Circuite logistice – Rețeaua regională a Insulelor Azore), C07-i03 (Legături transfrontaliere și accesibilitatea zonelor de primire pentru întreprinderi), C08-i01 (Transformarea peisajului în zonele forestiere vulnerabile), C10-i04-RAA („Cluster do Mar dos Açores”), C10-i05-RAA (Tranziția energetică, digitalizarea și reducerea impactului asupra mediului în sectorul pescuitului și acvaculturii), C10-i06-RAM (Tehnologii oceanice), C12-01 (Bioeconomie), C12-r39 (Economia circulară și gestionarea deșeurilor), C13-i01 (Eficiența energetică a clădirilor rezidențiale), C13­i03 (Eficiența energetică a clădirilor utilizate de sectorul serviciilor), C15-i08 (Construirea extensiei rețelei de metrou din Porto – Casa da Música-Santo Ovídio, faza de construcție), C16-i04 (Industria 4.0), C16-i05-RAA (Capacitatea digitală și transformarea întreprinderilor din Insulele Azore), C16-i06-RAM (Întreprinderi 4.0), C17-r40 (Simplificarea sistemului fiscal), C19-i03 (Consolidarea cadrului general de securitate cibernetică), C19-i07 (Administrația publică abilitată să creeze valoare publică), C19-i08 (Teritorii inteligente), C20-i03-RAM (Accelerarea digitalizării educației ARM), C21-r48 (Simplificarea cadrului juridic și de reglementare aplicabil proiectelor privind energia din surse regenerabile), C21-i16 (Funicularul Nazaré). Pe această bază, Portugalia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(8)	În urma eliminării măsurilor și a scăderii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Portugalia a solicitat utilizarea resurselor care au redevenit disponibile prin eliminarea măsurilor și scăderea nivelului de punere în aplicare pentru a adăuga o măsură nouă. Este vorba despre măsura C01-i13 (Asistență medicală primară – centre de sănătate). În plus, Portugalia a solicitat creșterea nivelului de punere în aplicare pentru 10 măsuri. Este vorba despre măsurile C05-i14 (Inovarea întreprinderilor), C05-i06 (Capitalizarea întreprinderilor și reziliența financiară/Banco Portugues de Fomento), C08-i05 (Programul „Mai multe păduri”), C10-i01 (Blue Hub, Rețeaua de infrastructură pentru economia albastră), C14-i04 (Program de granturi pentru hidrogen și gaze din surse regenerabile), C15-i06 (Digitalizarea transportului feroviar), C19-i04 (Infrastructură digitală critică eficientă, sigură și partajată), C21-i02 (Măsură extinsă: eficiența energetică a clădirilor rezidențiale), C21-i18 (Program de sprijinire a flexibilității rețelei și a stocării), C21­i11-RAM (Sistem de stimulente pentru producția și stocarea energiei din surse regenerabile în Madeira și Porto Santo). Pe această bază, Portugalia a solicitat creșterea nivelului de punere în aplicare a 10 măsuri și adăugarea unei noi măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
Distribuția jaloanelor și a țintelor
(9)	Distribuția jaloanelor și a țintelor în tranșe ar trebui să fie modificată pentru a se ține seama de modificările aduse planului de redresare și reziliență și de calendarul orientativ prezentat de Portugalia.
Corectarea erorilor materiale
(10)	În textul deciziei de punere în aplicare a Consiliului au fost identificate patru erori materiale care afectează trei ținte și o măsură din cadrul a patru componente. Decizia de punere în aplicare a Consiliului ar trebui modificată pentru a corecta aceste erori materiale care nu reflectă conținutul PRR prezentat Comisiei la 26 mai 2023, astfel cum a fost convenit între Comisie și Portugalia. Aceste erori materiale se referă la ținta 1.40 aferentă măsurii C01-i04 (Modernizarea și renovarea zonelor spitalicești și a echipamentelor pentru spitale) din cadrul componentei 1 (Serviciul Național de Sănătate), la ținta 14.17 aferentă măsurii C14-i04 (Program de granturi pentru hidrogen și gaze din surse regenerabile) din cadrul componentei 14 (Hidrogen și surse regenerabile de energie), la măsura C15-i01 (Extinderea rețelei de metrou din Lisabona – Linia roșie către Alcântara, faza de contractare) din cadrul componentei 15 (Mobilitatea durabilă) și la ținta 21.32 aferentă măsurii C21-i10-RAA (Sistem de stimulente pentru achiziționarea și instalarea de sisteme de stocare a energiei din surse regenerabile în Insulele Azore) din cadrul componentei 21 (REPowerEU). Respectivele corecturi nu afectează punerea în aplicare a măsurilor în cauză.
Evaluarea Comisiei
(11)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Principiul de „a nu aduce prejudicii semnificative” 
(12)	În conformitate cu articolul 19 alineatul (3) litera (d) din Regulamentul (UE) 2021/241 și cu criteriul 2.4 din anexa V la acesta, se preconizează că planul de redresare și reziliență modificat va asigura faptul că nicio măsură (nota A) de punere în aplicare a reformelor și a proiectelor de investiții incluse în PRR nu aduce prejudicii semnificative obiectivelor de mediu, în sensul articolului 17 din Regulamentul (UE) 2020/852 al Parlamentului European și al Consiliului[footnoteRef:9] (principiul de „a nu aduce prejudicii semnificative”).  [9: 	Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (JO L 198, 22.6.2020, p. 13, ELI: https://eur-lex.europa.eu/eli/reg/2020/852/oj/eng).] 

(13)	Portugalia a prezentat o evaluare a principiului de „a nu aduce prejudicii semnificative” pentru fiecare dintre noile investiții. Alte modificări aduse măsurilor incluse în PRR inițial nu au un impact asupra evaluării principiului de „a nu aduce prejudicii semnificative”. Informațiile furnizate permit să se concluzioneze că, potrivit previziunilor, planul modificat va garanta că niciuna dintre măsuri nu aduce prejudicii semnificative în sensul articolului 17 din Regulamentul (UE) 2020/852.
Contribuția la îndeplinirea obiectivelor planului REPowerEU
(14)	În conformitate cu articolul 19 alineatul (3) litera (da) din Regulamentul (UE) 2021/241 și cu criteriul 2.12 din anexa V la acesta, capitolul privind REPowerEU ar urma, potrivit previziunilor, să contribuie în mod eficace în mare măsură (nota A) la securitatea energetică, la diversificarea aprovizionării cu energie a Uniunii, la creșterea gradului de utilizare a surselor regenerabile de energie și a eficienței energetice, la sporirea capacităților de stocare a energiei sau la reducerea necesară a dependenței de combustibilii fosili înainte de 2030. 
(15)	În cadrul capitolului privind REPowerEU, sunt eliminate două măsuri [C21-09 (Ghișeul unic pentru autorizarea și monitorizarea proiectelor privind energia din surse regenerabile) și C21-i14 (Tranzit rapid cu autobuzul în Braga)], iar schema de sprijin pentru gazele din surse regenerabile (C21-i17) a fost consolidată cu schemele de sprijin din componenta 14 (C14-i04) în scopul simplificării. În același timp, unele măsuri sunt extinse, cum ar fi eficiența energetică a clădirilor rezidențiale (C21-i02) și schema de sprijin pentru stocarea energiei electrice (C21-i18). 
Contribuția la tranziția verde, inclusiv la biodiversitate
(16)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Suma aferentă măsurilor de sprijinire a obiectivelor climatice reprezintă 37,93 % din alocarea totală a planului de redresare și reziliență modificat și 99,31 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este în concordanță cu informațiile incluse în Planul național privind energia și clima pentru perioada 2021-2030. 
(17)	În ansamblu, din cauza diferențelor în materie de marcare climatică a măsurii care face obiectul unei majorări și a măsurilor care fac obiectul unei diminuări, modificările aduse planului de redresare și reziliență al Portugaliei determină o creștere netă cu 0,60 % a contribuției totale la obiectivul climatic al planului, de la 37,33 % la 37,93 %. Se preconizează că măsurile incluse în plan vor reduce emisiile de gaze cu efect de seră și vor facilita utilizarea pe scară largă a energiei din surse regenerabile, contribuind astfel la atingerea obiectivelor climatice pentru 2030 și a obiectivului Uniunii de a atinge neutralitatea climatică până în 2050.
Contribuția la tranziția digitală
(18)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de această tranziție. Cuantumul aferent măsurilor de sprijinire a obiectivelor digitale reprezintă 22,32 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat.
(19)	În ansamblu, din cauza diferențelor în materie de marcare digitală a măsurii care face obiectul unei majorări și a măsurilor care fac obiectul unei diminuări, modificările aduse planului de redresare și reziliență al Portugaliei determină o scădere netă cu 0,48 % a contribuției totale la obiectivul digital al planului, de la 22,80 % la 22,32 %. Planul de redresare și reziliență modificat continuă să contribuie în mod semnificativ la tranziția digitală, inclusiv prin creșterea gradului de digitalizare a administrației publice și a întreprinderilor, prin creșterea numărului de servicii digitale pentru cetățeni și întreprinderi, precum și prin sporirea investițiilor în e-sănătate și în digitalizarea sectorului transporturilor.
Estimarea costurilor
(20)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la cuantumul costului total estimat al planului de redresare și reziliență este într-o măsură moderată (nota B) rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(21)	Portugalia a furnizat estimări individuale ale costurilor pentru investițiile modificate și cele noi incluse în planul de redresare și reziliență modificat, care se bazează pe reducerea sau creșterea proporțională, precum și pe mai multe surse pentru a le justifica. Informațiile furnizate privind costurile sunt, în cea mai mare parte, suficient de detaliate și justificate. Portugalia a furnizat estimări și ipoteze privind costurile, inclusiv descrieri și explicații ale principalilor factori determinanți și ale modificărilor costurilor măsurilor modificate și ale proporționalității acestora. Evaluarea estimărilor costurilor și a documentelor justificative arată că majoritatea costurilor măsurilor noi și modificate sunt bine justificate, rezonabile și plauzibile. Portugalia a furnizat suficiente informații și dovezi în sprijinul faptului că cuantumul costurilor totale estimate nu face obiectul unei finanțări existente sau planificate din partea Uniunii. În sfârșit, valoarea costurilor totale estimate ale planului de redresare și reziliență este coerentă cu principiul eficienței din punctul de vedere al costurilor și este proporțională cu impactul economic și social național preconizat.
Orice alte criterii de evaluare
(22)	Comisia consideră că modificările propuse de Portugalia nu afectează evaluarea pozitivă a planului de redresare și reziliență din Decizia de punere în aplicare a Consiliului ST 10149/21 din 13 iulie 2021 de aprobare a evaluării planului de redresare și reziliență al Portugaliei în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (db), (g), (h), (j) și (k).
Măsuri de sprijinire a operațiunilor de investiții care contribuie la obiectivele platformei Tehnologii strategice pentru Europa (STEP)
(23)	În conformitate cu articolul 4 alineatul (4) din Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei „Tehnologii strategice pentru Europa” (STEP)[footnoteRef:10], , Portugalia a considerat prioritare proiectele cărora le-a fost acordată o marcă de suveranitate în temeiul articolului 4 alineatul (1) din Regulamentul (UE) 2024/795. Cu toate acestea, Portugalia a considerat că niciun proiect căruia i s-a acordat o marcă de suveranitate nu trebuie inclus în PRR modificat, deoarece o parte dintre aceste proiecte au obținut deja finanțare din alte surse europene decât Mecanismul de redresare și reziliență. În plus, proiectele cu marcă de suveranitate care nu au obținut încă finanțare ar putea fi finanțate în cadrul noii măsuri C05-i14 Inovarea în afaceri din PRR revizuit. [10: 	Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei Tehnologii strategice pentru Europa (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241 (JO L, 2024/795, 29.2.2024, ELI: http://data.europa.eu/eli/reg/2024/795/oj).] 

Evaluare pozitivă
(24)	În urma evaluării pozitive de către Comisie a planului de redresare și reziliență modificat, cu constatarea că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la regulamentul respectiv, ar trebui să fie stabilite reformele și proiectele de investiții necesare pentru punerea în aplicare a planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(25)	Costurile totale estimate ale PRR modificat al Portugaliei sunt de 21 905 333 169 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Portugalia, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:11], cu articolul 20 alineatul (4) și cu articolul 21a alineatul (6) din Regulamentul (UE) 2021/241 alocată planului de redresare și reziliență modificat al Portugaliei ar trebui să fie egală cu 16 325 113 960 EUR. Prin urmare, contribuția financiară pusă la dispoziția Portugaliei rămâne neschimbată. [11: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

Împrumuturi
(26)	Sprijinul sub formă de împrumut pus la dispoziția Portugaliei, în valoare de 5 580 219 209 EUR, rămâne neschimbat. 
[bookmark: _Hlk229150644](27)	Decizia de punere în aplicare a Consiliului din 13 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(28)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Portugaliei pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Portugaliei se modifică după cum urmează: 
Anexa la Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Portugaliei se înlocuiește cu textul din anexa la prezenta decizie.
Articolul 3 
Destinatar
Prezenta decizie se adresează Republicii Portugheze.
Adoptată la Bruxelles,
	Pentru Consiliu
	Președintele

